شیخ ابو بکر احمد

شیخ ابو بکر احمد  مفتی اعظم بھارت ہیں۔ وہ آل انڈیا سنی جمعیت العلما کے جنرل سکریٹری بھی ہیں۔ مرکز ثقافت سنیہ کے چانسلر اور روزمانہ سراج کے صدر نشین ہیں۔ اور اسلامک ایجوکیشنل بورڈ آف انڈیا کے صدر ہیں۔۔ وہ ایک عالم، ماہر تعلیم، ریفارمر، ماہر ماحولیات، امن کے حامی اور مقرر ہیں۔

ابتدائی زندگی 
ان کی ولادت 22 مارچ 1931ء کو کانتاپورم میں ہوئی۔

مفتی اعظم 
مفتی اعظم بھارت ایک بہت برا عہدہ ہے جو عموما جنوبی ہند میں بہت اہمیت کا حامل ہے۔ یہ بھارت کے مسلمانوں کا سب سے بڑا عہدہ ہے۔ ان کا انتخاب متعدد تنظیموں نے مل کر کیا ہے۔ سابق مفتی اعظم اختر رضا خان کی وفات کے بعد انہیں مفتی اعظم منتخب کیا گیا۔ انہوں نے رام لیلا میدان دہلیمیں مفتی اعظم بننے کا حلف لیا۔ ان کی حلف برداری کے بعد مختلف ممالک سے تہنیتی پیغامات شروع ہو گئے جن میں متحدہ عرب امارات، بحرین، کویت، سلطنت عمان، ملائیشیا اور انڈونیشیا شامل ہیں۔ بالخصوص ان کے آبائی وطن اور جانے پیدائش کوژیکوڈ ضلع میں جشن کا ماحول تھا۔ وہاں کیرلا مجلس قانون ساز کے اسپیکر سری پی سری راما کشنن، کیرلا وزیر ٹی پی راما کرشنن، کرناٹک وزیر یو ٹی قادر اور رحیم خان، تمل ناڈو حج کمیٹی، کوژیکوڈ کے میئر، کئی سیاسی، مذہبی اور ثقافتی تنظیموں نے وہاں تقریب میں حصہ لیا اور مفتی صاحب کو مبارکباد دی۔ پروگرام میں ٹی پی راماکرشنن نے حکومت کیرلا کے لیے مفتی صاحب کی تعریف کی۔

اعزازات 
جنوری 2008ء میں جدہ میں انہیں اسلامی ثقافت کے دفاع کے لیے اسلامی ثقافتی اعزاز سے نوازا گیا۔ 2016ء میں انہیں او آئی سی کی جانب سے جیویلز آف مسلم ورلڈ بز اعزاز سے نوازا گیا۔ انہیں بھارت کا ابن بطوطہ کہا جاتا ہے۔

نظریات 
وہ اسلامی شدت پسندی کے مخالف ہیں۔ ان کا کہنا ہے کہ جنگجو گروہ جیسے داعش اسلام کی شبیہ کو خراب کر رہے ہیں۔ وہ امن کے حامی اور وکیل ہیں اور برداشت اور صبر کو بڑھاوا دیتے ہیں۔ نومبر 2015ء میں انہوں نے جنسی مساوات پر تنقید کی اور کہا کہ جنسی مساوات ایک ایسا سراب ہے جو کبھی حقیقت نہیں بن سکتا ہے۔ یہ اسلام کے مخالف ہے، انسانیت کے مخالف ہے اور کوئی بھی عاقل سے قبول نہیں کر سکتا ہے۔

حوالہ جات 

1931ء کی پیدائشیں
اسلامی مذہبی رہنما
بقید حیات شخصیات
بھارت کے سنی علما
بھارت میں اسلام
بھارتی ائمہ کرام
بھارتی روحانی گرو
بھارتی مفتیان اعظم
ضلع کوژیکوڈ کی شخصیات
کیرلا میں اسلام
ماہرین ماحولیات
ہندوستانی صوفیا
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں